Η επίδραση ενός προγράμματος άσκησης με τραμπολίνο σε κινητικά και συμπεριφορικά χαρακτηριστικά εφήβων με διαταραχή αυτιστικού φάσματος
Creators: name: Αλιβιζάτου, Ιουλία Ανδρέα
Publisher: name: Aristotle University of Thessaloniki
Year: 2022
Subjects: Φυσική δραστηριότητα
Συμπεριφορά
The behavior problems inventory
Physical activity
Behavior

description: Τα άτομα με Διαταραχές Αυτιστικού Φάσματος (ΔΑΦ) παρουσιάζουν διάχυτες διαταραχές όπως οι στερεοτυπικές και επαναλαμβανόμενες δραστηριότητες, η δυσκολία στην κοινωνική κατανόηση και την επικοινωνία, η ανομοιογενή ανάπτυξη γνωστικών λειτουργιών, καθώς και η ανακόλουθη επεξεργασία αισθητηριακών προσλήψεων. Σκοπός της παρούσας έρευνας ήταν η αξιολόγηση της επίδρασης ενός προγράμματος παρέμβασης με τραμπολίνο, σε κινητικά και συμπεριφορικά χαρακτηριστικά εφήβων με ΔΑΦ. Στη μελέτη συμμετείχαν είκοσι έξι (26) μαθητές ηλικίας 15-18 ετών, με διαταραχή αυτιστικού φάσματος, τα οποία χωρίστηκαν σε δύο ομάδες των δεκατριών ατόμων. Η ομάδα παρέμβασης ακολούθησε ένα εξατομικευμένο πρόγραμμα άσκησης με τραμπολίνο το οποίο εφαρμοζόταν τρεις φορές την εβδομάδα για 30 λεπτά επί 12 εβδομάδες. Πριν την έναρξη του παρεμβατικού προγράμματος και μετά το πέρας αυτού, έγινε αξιολόγηση της κινητικής απόδοσης μέσω της καταγραφής του συνολικού αριθμού αλμάτων. Τα συμπεριφορικά χαρακτηριστικά αξιολογήθηκαν με το ερωτηματολόγιο The Behavior Problem Inventory (BPI-01). Επιπλέον, έγινε ημερήσια καταγραφή συμπεριφοράς μία ώρα πριν και μια ώρα μετά το πρόγραμμα παρέμβασης, για κάθε συμμετέχοντα ξεχωριστά. Από τα αποτελέσματα φάνηκε ότι η ομάδα παρέμβασης εμφάνισε στατιστικά σημαντικές διαφορές τόσο στα κινητικά όσο και στα συμπεριφορικά χαρακτηριστικά. Συμπερασματικά, φαίνεται ότι ένα πρόγραμμα παρέμβασης με τη χρήση τραμπολίνο, προσαρμοσμένο στις ανάγκες και στις δυνατότητες των εφήβων με ΔΑΦ, είναι δυνατόν να βελτιώσει την κινητική αλλά και τη συμπεριφορική απόδοση τους.
description: People with Autism Spectrum Disorder (ASD) have pervasive disorders such as stereotypical and repetitive movements, difficulty in social comprehension and communication, irregular development of cognitive functions, as well as the inconsistent processing of sensory intakes. The aim of this study was to evaluate the impact of a trampoline intervention program on motor and behavioral characteristics of adolescents with ASD. Twenty-six (26) students aged 15-18 years with Autism Spectrum Disorder participated in the study. They were divided into two groups of thirteen students. The intervention group followed an individualized trampoline exercise program which was applied three times a week for 30 minutes for 12 weeks. Before the start of the intervention program and after the end of this, the motor performance was evaluated through the recording of the total number of jumps. The behavioral characteristics were evaluated with The Behavior Problem Inventory (BPI-01) questionnaire. The results showed that the intervention group differ statistically significant in both motor and behavioral characteristics. In conclusion, it seems that an intervention program with the use of a trampoline, adapted to the needs and capabilities of adolescents with ASD, can improve their motor performance and behavioral characteristics.